Ymgodymwr proffesiynol ac awdur o Gymro oedd **Emrys Adrian Street** (5 Rhagfyr 1940 – 24 Gorffennaf 2023) a ddaeth i amlygrwydd yn y 1970au a'r 1980au. Roedd yn adnabyddus am ei bersona reslo lliwgar, androgynaidd. Byddai Street yn cael ei hebrwng i'r cylch yn aml gan ei reolwr a'i wraig Miss Linda, a gweithiodd y ddau yn bennaf fel *heel*, sef cymeriad y dyn drwg.

Bywyd cynnar
------------

Ganwyd Street ar 5 Rhagfyr 1940 ym Mrynmawr, sir Frycheiniog, i deulu oedd yn y diwydiant glo – bu ei dad yn löwr am 51 mlynedd.  Yn ei arddegau, dechreuodd corfflunio. Gadawodd gartref yn 16 oed a dechreuodd ei yrfa reslo proffesiynol yn 1957. Ei ysbrydoliaeth cynnar oedd y reslwyr Americanaidd Lou Thesz, Buddy Rogers a Don Leo Jonathan (mabwysiadodd Street ei ffugenw cyntaf ganddynt, sef Kid Tarzan Jonathan).

Gyrfa reslo proffesiynol
------------------------

Hyfforddwyd Street fel reslwr proffesiynol gan Chic Osmond a Mike Demitre. Roedd ei ornest reslo broffesiynol gyntaf ar 8 Awst 1957. Gan ddefnyddio'r enw Kid Tarzan Jonathan, trechodd Street Geoff Moran.

Yn ddiweddarach yn ei yrfa, datblygodd ei ddelwedd "Exotic" Adrian Street, cymeriad merchetaidd wedi’i wisgo’n lliwgar a blodeuog gyda'r awgrym o hoywder er na ddywedwyd hynny yn blaen. Mae Street wedi esbonio bod y gimig hwn wedi'i greu ar ddamwain o ganlyniad iddo ymateb i wawdio gan gynulleidfa un noson, gan ddweud "Roeddwn i'n cael llawer mwy o ymateb nag a gefais i erioed yn chwarae'r poof hwn. Dechreuodd fy ngwisgoedd fynd yn fwy gwyllt." Datblygodd ei wisg reslo i gynnwys pasteli a cholur gliter a chlicio ei wallt melyn yn blethi. Fel "The Exotic One" ei symudiad llofnod yn y cylch oedd cusanu gwrthwynebwyr i ddianc rhag cael eu pinio i lawr ac i roi colur ar ei wrthwynebwyr pan oeddent yn anabl. Canodd sawl cân glam roc hefyd, megis "Sweet Transvestite with a Broken Nose" a "Imagine What I Could Do To You"; yr olaf oedd ei gerddoriaeth fynedfa.

Gan weithio'n bennaf fel *heel* (cymeriad y dihiryn), teithiodd Street ar draws y byd gan gynnwys reslo yn yr Almaen, Canada a Mecsico. Yn y DU, ffurfiodd bartneriaeth tag gyda'i gyd-sawdl Bobby Barnes o'r enw Hells Angels.  Ym 1969 cyfarfu Street â'i ddarpar reolwr/valet a'i wraig i ddod Miss Linda (Linda Gunthorpe Hawker). Yn ystod y 1970au, bu Linda yn ymgodymu ym Mhrydain fel Blackfoot Sue. Yn ddiweddarach yn America, ffurfiodd y ddau act ddwbl, Miss Linda yn dod yn un o *valet* (eiliwr) benywaidd cyntaf reslo proffesiynol ac yn cymryd rhan yn aml fel cynorthwyydd i ddrygioni Street yn y cylch.

Gwnaeth Street a Linda eu ymddangosiad cyntaf yng Ngogledd America yn 1981. Ymddangoson mewn gwahanol ardaloedd yn nhiriogaethau Gogledd America, cyn ymgartrefu o'r diwedd ym Mhencampwriaeth Reslo Cyfandirol Ron Fuller (CCW) yn Birmingham, Alabama yn 1985. Gweithiodd yn gynnar fel *heel* yn erbyn Austin Idol, Wendall Cooley a Norvell Austin cyn troi gwyneb yn 1986. Roedd Street mor argyhoeddiadol fel *heel* fel y safodd cefnogwyr mewn sioc wrth i Street achub Bob Armstrong, dan fwgwd fel y Bullet, rhag ymosodiad gan Robert Fuller, Jimmy Golden a Tom Prichard. Cafodd Street elyniaeth hir yno gyda "The Hustler," Rip Rogers. Dychwelodd i'r ardal ychydig cyn iddi gau yn haf, 1989, gan ymuno â Bill Dundee a Todd Morton yn erbyn "RPM" Mike Davis a Masahiro Chono ifanc, yn ogystal â ffrae yn erbyn Terry Garvin (Terry Sims) a'i bartner, Marc Guleen, a elwir Beauty and the Beast.

Ar ôl ymddeol o waith amser llawn yn y cylch, bu Street yn rhedeg Ysgol Reslo Skull Krushers yn Gulf Breeze, Florida, nes iddo gael ei orfodi i gau lawr yn dilyn difrod difrifol gan Gorwynt Ivan. Aeth Street a Linda hefyd i fusnes yn dylunio a gwerthu offer reslo proffesiynol a manion eraill trwy eu gwefan. Fe greodd yr offer cylch a wisgwyd gan Mick Foley fel Dude Love yn ystod ei ymryson â Stone Cold Steve Austin.

Yn 2005, ymddangosodd Street yn WrestleReunion mewn brwydr aruthrol ar gyfer Pencampwriaeth Pwysau Trwm yr IWA, a enillwyd gan Greg Valentine. Yr un flwyddyn, dechreuodd reslo ar gyfer NWA Wrestle Birmingham, lle bu’n reslo’n gyson nes i’r digwyddiad ddod i ben yn 2014.

Ar ôl ei ornest olaf ar 14 Mehefin 2014, yn Birmingham Alabama, amcangyfrifodd Street ei fod wedi cymryd rhan mewn rhwng 12,000 a 15,000 o ornestau yn ystod ei yrfa.

Bywyd personol
--------------

Yn 2005, gofynodd Street ei reolwr Miss Linda i'w briodi mewn aduniad o'r Cauliflower Alley Club. Don Leo Jonathan oedd ei was priodas yn y briodas.

Goroesodd Street pwl o ganser.

Yn 2018, dychwelodd Street a’i wraig Linda i Gymru, gan feio’r tywydd yn Florida a'r dinistr i'w academi reslo a wnaed gan Gorwynt Ivan.

Bu farw Street yn Ysbyty Athrofaol y Grange, Cwmbrân, ar 24 Gorffennaf 2023, yn 82 oed. Yr achos marwolaeth oedd sepsis a oedd wedi datblygu o golitis.

Llyfrau
-------

Rhyddhaodd Adrian saith llyfr hunangofiannol trwy CreateSpace .

* 1. *My Pink Gas Mask* - 9 Mai 2012.
* 2. *I Only Laugh When It Hurts* - 3 Mehefin 2012.
* 3. *So Many Ways To Hurt You* - 12 Mehefin 2012.
* 4. *Sadist in Sequins* - 25 Mehefin 2012.
* 5. *Imagine What I Could Do To You* - 21 Medi 2013.
* 6. *Violence is Golden* - 1 Ionawr 2015.
* 7. *Merchant of Menace* - 2 Tachwedd 2015.

Cyfryngau eraill
----------------

Serennodd Street ochr yn ochr â Ron Perlman yn y ffilm *Quest for Fire* ym 1981. Ymddangosodd hefyd yn *Grunt: The Wrestling Movie* (1985), yn ogystal ag ymddangos yng ngolygfeydd agoriadol ffilm 1972 Pasolini *The Canterbury Tales* fel reslwr.

Rhyddhaodd Street a'i fand, The Pile Drivers, yr LP *Shake, Wrestle and Roll* ym 1986. Roedd yn cynnwys dwy sengl cynharach (o 1977 a 1980) gyda detholiad o ganeuon newydd.

Defnyddiwyd llun o Street, mewn gwisg llawn, yn sefyll yn y pwll glo lle fu ei dad yn gweithio ar glawr blaen albwm cyntaf Black Box Recorder, *England Made Me*.

Roedd rhaglen ddogfen o'r enw *Changing Perceptions: Profile of an Openly Gay Pro Wrestler* a gynhyrchwyd yn 2006 yn cynnwys cyfweliad ag Adrian Street yn ogystal â phrif destun y ffilm, y reslwr pro Simon Sermon. Cynhyrchwyd y ffilm gan y gwneuthurwr ffilmiau arobryn Victor Rook.

Roedd Street yn destun rhaglen ddogfen gan yr artist gweledol Jeremy Deller, o'r enw *The Life and Times of Adrian Street*.

Rhyddhawyd ffilm ddogfen o stori bywyd Street gan y cynhyrchydd a chyfarwyddwr Joann Randles yn 2019 o dan y teitl *You May Be Pretty, But I Am Beautiful: The Adrian Street Story*.

Ysgrifennodd Jon Langford o Men of Gwent gân deyrnged o'r enw "Adrian Street".

Roedd stori bywyd Street yn bennod o'r podlediad Love and Radio ym mis Awst 2018.

Pencampwriaethau a llwyddiannau
-------------------------------

* **All Star Wrestling**
	+ World Middleweight Championship (2 waith)
* **Cauliflower Alley Club**
	+ Gulf Coast/GAC Honoree Award (2005)
* **Championship Wrestling from Florida**
	+ NWA Florida Heavyweight Championship (1 waith)
* **NWA Hollywood Wrestling**
	+ NWA Americas Heavyweight Championship (1 waith)
	+ NWA Americas Tag Team Championship (2 waith) – gyda Timothy Flowers
* **NWA Wrestle Birmingham**
	+ NWA Wrestle Birmingham Heavyweight Championship (1 waith)
* **Pro Wrestling Illustrated**
	+ PWI ranked him No. **171** of the 500 best singles wrestlers in the PWI 500 in 1992
* **Mid-South Wrestling Association**
	+ Mid-South Television Championship (1 waith)
* **Southeastern Championship Wrestling**
	+ NWA Southeastern Heavyweight Championship <i id="mwAQA">(Northern Division)</i> (4 gwaith)
* **Southwest Championship Wrestling**
	+ SCW Southwest Junior Heavyweight Championship (1 waith)
* **Wrestling Observer Newsletter awards**
	+ Best Gimmick (1986)

Cyfeiriadau
-----------

1. 1 2 3 4 5 6  Oliver, Greg (16 April 2005). "Adrian Street proposes to Miss Linda" (yn Saesneg). SLAM! Wrestling. Cyrchwyd 2009-11-15.[*dolen marw*]
2. 1 2 3 4 5 6 7  Garfield, Simon (1997). *The Wrestling* (yn Saesneg). London: Faber and Faber. tt. 71–74. ISBN 0-571-19066-9.
3. 1 2 3  Plunkett, Ray. "Interview with Adrian Street" (yn Saesneg). British Wrestling Archive. Archifwyd o'r gwreiddiol ar 11 Medi 2011. Cyrchwyd 2009-11-15.
4. 1 2  Hunt, Leon (1998). *British Low Culture: From Safari Suits to Sexploitation* (yn Saesneg) (arg. 1. publ.). London: Routledge. tt. 90–91. ISBN 0-415-15182-1.
5. ↑  Hart, Bret (2009). *Hitman : My Real Life in the Cartoon World of Wrestling* (yn Saesneg). London: Ebury. t. 117. ISBN 978-0-09-193285-5.
6. 1 2 3  Oliver, Greg; Johnson, Steven (2007). *The Pro Wrestling Hall of Fame: The Heels* (yn Saesneg). Toronto: ECW Press. t. 214. ISBN 978-1-55022-759-8.
7. ↑  "Skull Krushers" (yn Saesneg). Adrian & Linda Street. Archifwyd o'r gwreiddiol ar 19 July 2011. Cyrchwyd 13 January 2012.
8. ↑  "Bizare Bazzar". Adrian & Linda Street. Cyrchwyd 13 Ionawr 2012.
9. ↑  "Interview - "Exotic" Adrian Street". *Mediaman.com.au* (yn Saesneg). 31 Hydref 2014.
10. ↑  Street, Adrian (15 Ebrill 2010). "Pedigree of Champions" (yn Saesneg). Adrian & Linda Street. Archifwyd o'r gwreiddiol ar 15 Hydref 2010. Cyrchwyd 13 Ionawr 2012.
11. ↑  Bevan, Nathan (31 Gorffennaf 2023). "Wrestling: Adrian Street, flamboyant legend, dies aged 82". *BBC News* (yn Saesneg). Cyrchwyd 31 Gorffennaf 2023.
12. ↑  "Shake, Wrestle and Roll" (yn Saesneg). AllMusic.
13. ↑  Haines, Luke (2011). *Post Everything: Outsider Rock and Roll* (yn Saesneg). London: William Heinemann. t. 15. ISBN 978-0-434-02009-6.
14. ↑  "Changing Perceptions: Profile of an Openly Gay Pro Wrestler (Video 2006) - IMDb". *IMDb*.
15. ↑  (12 August 2018).
16. ↑  "World Middleweight Title (Europe)" (yn Saesneg). Wrestling-titles.com. Cyrchwyd 2013-05-24.
17. ↑  "Florida Heavyweight Title" (yn Saesneg). wrestling-titles.com. Archifwyd o'r gwreiddiol ar 7 Hydref 2008. Cyrchwyd 2008-09-12.
18. ↑  "N.W.A. Americas Heavyweight Title" (yn Saesneg). wrestling-titles.com. Archifwyd o'r gwreiddiol ar 14 Hydref 2008. Cyrchwyd 2008-09-12.
19. ↑  "N.W.A. Americas Tag Team Title" (yn Saesneg). wrestling-titles.com. Archifwyd o'r gwreiddiol ar 8 Medi 2008. Cyrchwyd 2008-09-12.
20. ↑  "Pro-Wrestling Illustrated 500 – 1992" (yn Saesneg). wwe-zone.com. Archifwyd o'r gwreiddiol ar 12 Medi 2008. Cyrchwyd 2008-09-12.
21. ↑  "Southwest Championship Wrestling Southwest Junior Heavyweight Title" (yn Saesneg). wrestling-titles.com. Archifwyd o'r gwreiddiol ar 7 Medi 2008. Cyrchwyd 2008-09-12.